**«БЕКІТЕМІН»**

**Ақтау қаласы әкімінің м.а.**

**\_\_\_\_\_\_\_\_\_\_\_\_\_\_\_\_Т.Нұрпеисов**

**«\_\_\_» \_\_\_\_\_\_\_\_\_\_\_\_ 2024 ж.**

**Үкіметтік емес ұйымдар үшін 2024 жылға арналған мемлекеттік гранттардың басым бағыттарының тізбесі**

|  |  |  |  |  |  |  |
| --- | --- | --- | --- | --- | --- | --- |
| **№** | **Заңның 5-бабының  1-тармағына сәйкес мемлекеттік грант саласы** | **Мемлекеттік гранттың басым бағыты** | **Мәселенің қысқаша сипаттамасы** | **Қаржыландыру көлемі (мың теңге)** | **Грант түрі** | **Нысаналы индикатор** |
| 1 | **Қоршаған ортаны қорғау** | Ақтау қаласы тұрғындарының жайлы өмір сүру ортасын қалыптастыруға ықпал ету | Қаламыздың көшелерінде орналасқан жаяу жүргіншілер отыратын орындықтары мен теңіз жағалауындағы инфрақұрлымы сондай-ақ, шағын аудандардағы тұрғын үй алдындағы балалар ойын алаңдары және көше жарық шамдары тұрғындар арасындағы вандализм салдарынан бұзылуда. 2022 жылы вандализм салдарынан теңіз жағалауының инфрақұрылымы атап айтқанда 15 шағын аудандағы амфитеатр алаңының қоршауы 4 мәрте бұзылғандығы, сонымен қатар, 4а шағын ауданындағы жартас бойымен жүргізілген жаяу жүргінші жолы 3 рет бұзылғандығы және тұрғын үй аулаларындағы 5 балалар ойын алаңдары вандализмге ұшырағандығы анықталды. 2023 жылы 15 шағын аудандағы амфитеатр алаңының қоршауы 3 мәрте бұзылған, 4а шағын ауданындағы жартас бойымен жүргізілген жаяу жүргінші жолы 2 рет бұзылғандығы және тұрғын үй аулаларындағы 3 балалар ойын алаңдары, сонымен қатар, 1 автобус аялдамасы вандализм салдарынан бұзылғаны анықталды.  Өткен жылы аталған мәселелердің алдын алуға бағытталған бірнеше қоғамдық-мәдени іс-шаралар ұйымдастырылды және жалпы қала халқының белсенділігі байқалды. Мәселен, вандализмнің алдын алу және қаламыздың көрікті жерлерін жарнамалау мақсатында «Aktau Mobilography Fest» фестивалі, «Caspiy winter eco fest» экологиялық фестивалі, «Үздік аула» қоғамдық акциясы өткізіліп, әлеуметтік маңыздылығын көрсетті. Қазіргі таңда қала тұрғындарының оның ішінде жастарының бойында экологиялық және көше мәдениетін қалыптастыруға бағытталған қоғамдық бастамаларды ынталандыру, әуесқой және кәсіби сарапшыларды жұмылдыру, вандализмге төзбеушілікті жалпыхалықтық сипатқа айналдыру міндеті өзекті. | **9 500 000** | Қысқа мерзімді  1 грант | **Нысаналы индикаторлар:**  Ақтау қаласының экологиясы мен қоғамдық мүлікін сақтауға бағыталған іс-шараларды ұйымдастыру арқылы кемінде 3000 адамды қамту (оффлайн)  **Күтілетін нәтижелер:**   1. Қала тұрғындарын шағын аудандардағы тұрғын үйлерінің аулаларын таза ұстау, абаттандыруға жұмылдыру және оларды ынталандыруға бағытталған кемінде 30 азаматтың қатысуымен кемінде 5 аталым *(номинация)* бойынша жалпы қалалық байқау ұйымдастыру; 2. Қаладағы жалпы білім беру ұйымдарындағы кемінде 100 оқушының қатысуымен экологиялық жобалар байқау ұйымдастыру және кемінде 25 жастан тұратын экобелсенділер *(еріктілер)* тобын құру; 3. Ақтау қаласының кемінде 500 эко-белсендісінің қатысуымен ауқымды жаздық іс-шара ұйымдастыру; 4. Қала тұрғындарының экологиялық мәдениетін қалыптастыруға және вандализмнің алдын алуға бағытталған кемінде 30 мобилограф мамандарының қатысуымен әртүрлі тақырыпта ай сайын (жалпы саны 5-тен кем емес) бейнероликтер байқауын ұйымдастыру; 5. Кемінде 2 республикалық сарапшының және 300 адамның қатысуымен Ақтау қаласының экология мен урбанистика саласының мәселелері жөнінде қорытынды жиын ұйымдастыру. |
| 2 | **Отбасылық-демографиялық және гендерлік мәселелерді шешуге жәрдемдесу** | **Отбасы институтын нығайту** | Отбасыларды қолдау, нығайту және қорғау, отбасылар мен олардың мүшелерінің физикалық, зияткерлік, рухани, адамгершілік дамуына ықпал ететін қажетті жағдайлар жасау, ананы, әкені және баланы қорғау мемлекеттік отбасылық саясаттың мақсаты болып табылады.  Қоғамдағы отбасы институтының әлсіреуі – ажырасу және тұрмыстық зорлық-зомбылықтың артуына, балалар арасындағы психикалық ауытқулардың жиі пайда болуына әкеліп отыр. Сондай-ақ ата-ана мен бала, ана мен қыз, әке мен бала арасындағы қарым-қатынас орнатудағы қиындықтарды әлеуметтік жағымсыз құбылыстарға әкеп соғуда.  Ақтау қалалық Ішкі істер басқармасына отбасылық-тұрмыстық салада 2022 жылы 423, 2023 жылы 343 шағым түскен. 2022 жылы 1088 тұлға, 2023 жылы 1398 тұлға қорғау нұсқамасы санатымен профилактикалық есепке қойылған.  Тұрмыстық зорлық-зомбылыққа ұшыраған әйелдерге көмек көрсету бөлімшесін 2022 жылы 14 әйел, 42 бала барлығы 56 адам, 2023 жылы 30 әйел, 95 бала барлығы 125 адам паналады.  Жоғары да көрсетілген деректер қала көлемінде ата-аналармен жұмыс жүргізу, өмірлік қиындыққа тап болған әйелдерге көмек көрсету, әйел көшбасшылығын дамытумен қатар ер-азаматтардың жауапкершілігін күшейту бағытында іс-шараларды ұйымдастыруды жүйелендіру қажеттілігін көрсетіп отыр. | **10 000 000** | Қысқа мерзімді  1 грант | **Нысаналы индикатор:**  Отбасы институтын нығайту және отбасылық мәселелердің алдын алуға бағытталған іс-шараларға кемінде 1000 адамды тарту  **Күтілетін нәтижелер:**   1. Ақтау қаласы әкелерінің рөлін нығайту, әке мен баланың қарым-қатынасын жетілдіруге бағытталған кемінде 600 адамның қатысуымен республикалық сарапшыларды тарта отырып, қалалық ақпараттық жиын өткізу; 2. Ақтау қаласындағы кемінде 300 әлеуметтік осал топқа жататын аналарды жігерлендіруге бағытталған республикалық сарапшыларды тарта отырып кемінде 2 қалалық бетпе бет кездесу ұйымдастыру; 3. Ақтау қаласының жасөспірімдері мен жастары арасындағы әлеуметтік жағымсыз құбылыстардың *(нашақорлық пен ойынқұмарлық, ерте жүктілік, суицид)* алдын алуға бағытталған республикалық, халықаралық олимпиада, спорттық шаралардың жеңімпаздарын (оқушыларды) тарта отырып кемінде 200 адамның қатысуымен 2 ірі іс-шара ұйымдастыру; 4. Тұрмыстық немесе физикалық зорлық-зомбылық көрген 50 әйелдің құқықтық және қаржылық, менталды сауаттылығын арттыру мақсатында ауқымды 2 оффлайн оқыту шарасын өткізу; 5. Қала әйелдерін өз ісін ашуға ынталандыруға бағытталған кемінде 50 адамның қатысуымен кемінде 4 бағыттағы *(мысалы, кондитер, шаштараз, маникюр, массаж, тігін және т.б.)* оффлайн шеберлік сағатын ұйымдастыру. |
| 3 | **Азаматтар мен ұйымдардың құқықтарын заңды мүдделерін қорғау** | Халықтың қаржылық, құқықтық және психологиялық сауаттылығын арттыру | Бүгінгі таңда қала тұрғындарының ең өзекті мәселесі – қаржылық, құқықтық сауаттылықтың төмендігінің салдарынан қаржы пирамидаларына, тез берілетін айлыққа дейінгі жылдам ақша кредиттік берешекке (ДЗП), қаржылық құмарлыққа тартатын лудомания ауруына шалдығу. Аталған себеп-салдарынан тұрғындар арасында агрессиялық көңіл-күй, әлеуметтік шиеленіс факторлары орын алуда.  Сонымен қатар, құқықтық сауаттылықтың жеткіліксіз деңгейі азаматтардың құқықтарының бұзылуына әкеп соғады, ал жазасыздық сезімі тәртіпсіздікке және заңнаманың бұзылуына және өзге де заңсыз әрекеттерге әкеп соғады.  Қазіргі таңда белгілі және тәжірибелі спикерлерді тарта отырып, тұрғындардың қаржылық, құқықтық сауаттылығын арттыру, қала халқының құқықтық сауаттылығы деңгейін арттыру, құқықтық мәдениетін қалыптастыру бойынша кешенді жұмыстарды жүргізу қажет. | **10 000 000** | Қысқа мерзімді  1 грант | **Нысаналы индикатор:**  Ақтау қаласының кемінде 3500 тұрғынын қамту арқылы қаржылық, құқықтық сауаттылығын арттыруға бағытталған іс-шараларды ұйымдастыру  **Күтілетін нәтижелер:**   1. Ақтау қаласының кемінде 2500 тұрғынын қамту арқылы республикалық спикерлердің қатысуымен 5 оффлайн кездесу *(қаржылық сауаттылық, құқықтық сауаттылық, психология)* сериясын ұйымдастыру; 2. Азаматтардың құқықтық, қаржылық сауаттылығын арттыруға арналған кемінде 3 анимациялық видеоролик әзірлеу және тарату; 3. Жергілікті спикерлердің қатысуымен 3 *(қаржылық сауаттылық, құқықтық сауаттылық, психолог мамандары)* кездесу ұйымдастыру, кем дегенде 1000-нан кем емес тұрғынды қамту |
| 4 | **Жастар саясаты мен балалар бастамаларын қолдау** | Ақтау қаласының жастары мен жасөспірімдеріне әскери-патриоттық тәрбие беру | Жастарға әскери-патриоттық тәрбие берудің 2030 жылға дейінгі тұжырымдамасына сәйкес азаматтардың жоғары патриоттық санасын, өз елі үшін мақтаныш сезімін қалыптастыру, патриоттық тәрбие жүйесін дамыту арқылы ұлттық мүдделерін қорғау жөніндегі азаматтық борыш пен конституциялық міндеттерді орындауға тәрбиелеу еліміздің стратегиялық міндеті болып табылады.  Қазіргі таңда қоғамда әскери-патриоттық тәрбие беру жүйесін дамыту мен жетілдіруге сұраныс артып, білім беру мекемелерінде жастарға әскери-патриоттық тәрбие беру сапасын арттыру қажеттілігі туындауда.  Ақтау қаласы бойынша 2023 жылы 18-27 жас аралығында 278 азамат сарбаз аттанды. Одан бөлек 18-27 жас аралығында 104 азамат әскерге жарамсыз деп танылып, 330 азамат мерзімді әскери қызметтен жалтарып жүр.Жоғарыда көрсетілген деректер қала жастары мен жасөспірімдерінің арасында патриоттық құндылықтарды насихаттау жұмыстарын жүйелендіру қажеттілігін көрсетіп отыр. | **10 000 000** | Қысқа мерзімді  1 грант | **Нысаналы индикатор:**  Ақтау қаласы жасөспірімдерін отан сүйгіштікке баулуға бағытталған іс-шаралар ұйымдастыру арқылы кемінде 1 000 мектеп оқушысын және колледж студенттерін қамту  **Күтілетін нәтижелер:**   1. Жалпы білім беру ұйымдарының кемінде 150 оқушысының қатысуымен әскери дайындық бойынша (*жалпы әскери жаттығулар жасау, саптық дайындық жүргізу, пәрмен беру, қарулы күштері түрлерінің қолдану тәсілдерін меңгеруі, алғашқы медициналық көмек)* мектепшілік сайыстар өткізу; 2. Ақтау қаласындағы 15 колледжден кемінде 100 студент және әскери бөлім өкілдерінің қатысуымен 3 күндік әскери патриоттық дала жиынын *(әскери лагерь)* өткізу және ұйымдастыру; 3. Білім беру мекемелерінің оқушылары және (немесе) колледж студенттерінің кемінде 150 оқушысына/студентіне арналған кемінде 3 әскери бөлімге экскурсия өткізу; 4. Ақтау қаласының кемінде 20 мектебінің қатысуымен тарихи тұлғалардың өмірінен шағын көріністер байқауын өткізу; 5. Ақтау қаласының кемінде 2000 тұрғынының қатысуымен әскери техникалар мен қарулар көрмесін қоса отырып, ауқымды іс-шара өткізу *(әскери-патриоттық әндер байқауы, әскери оркестр, әскери техникалар мен қарулардың көрмесі*); |
|  |  |  | **Барлығы** | **39 500 000** |  |  |

**Ақтау қалалық ішкі саясат және**

**тілдерді дамыту бөлімінің басшысы Г. Балгожаева**